ai4bharat/Pralekha huggingface dataset:
উপ-রাষ্ট্রপতিরসচিবালয়
শারীরিক ও মানসিক স্বাস্হ্য বজায় রাখতে এবং জীবনযাত্রার ধরণের ফলে সৃষ্ট নানা রোগ প্রতিরোধের জন্য বিদ্যালয় পাঠক্রমে যোগ অন্তর্ভুক্ত করা প্রয়োজন : উপরাষ্ট্রপতি
নয়াদিল্লি, ২১ জুন, ২০১৯
উপরাষ্ট্রপতি শ্রী এম ভেঙ্কাইয়া নাইডু যোগকে জনপ্রিয় করে তোলার জন্য উদ্যোগ নিতে আহ্বান জানান। সুস্বাস্হ্য এবং দেশে অসংক্রমনীয় রোগব্যাধি বৃদ্ধিকে প্রতিরোধ করতে বিদ্যালয়ের পাঠ্যক্রমে যোগ অন্তর্ভুক্ত করা প্রয়োজন বলে তিনি উল্লেখ করেন।
উপরাষ্ট্রপতি আজ আন্তর্জাতিক যোগদিবস উপলক্ষ্যে নতুন দিল্লীর লালকেল্লা ময়দানে প্রজাপিতা ব্রহ্মকুমারী বিশ্ববিদ্যালয় আয়োজিত এক অনুষ্ঠানে অংশগ্রহণ করেন। তিনি বলেন, প্রাচীন যুগে ভারতীয়রা যোগাভ্যাসের মাধ্যমে তাঁদের শারীরিক ও মানসিক স্বাস্হ্য বজায় রাখার পাশাপাশি শৃঙ্খলাপরায়ণ হতেন। তিনি কেন্দ্র এবং সব রাজ্য সরকারকে বিদ্যালয় পাঠ্যক্রমে যোগ অন্তর্ভুক্ত করার জন্য প্রয়োজনীয় পদক্ষেপ নেবার অনুরোধ জানান।
উপরাষ্ট্রপতি বলেন, সঠিক খাদ্যাভাস বজায় না রাখার ফলে, স্বাস্হ্যের ক্ষতি হচ্ছে। তিনি তরুণ সম্প্রদায়কে বিশেষভাবে সতর্ক করে বলেন, জাঙ্কফুড বা চটজলদি খাবার খাওয়া উচিত নয়। আমাদের পূর্বপুরুষরা বিভিন্ন ঋতুতে প্রথাগত যে সমস্ত খাদ্যাভ্যাস মেনে চলতেন, সেগুলি গ্রহণ করা উচিত। কারণ, তাৎক্ষণিক খাদ্য সবসময় শরীরের পক্ষে ক্ষতিকারক।
তিনি বলেন, আজকের দিনে মানুষ প্রচন্ড চাপের মধ্যে থাকে। এই চাপ থেকে বেরিয়ে আসার জন্য এবং সুস্বাস্হ্য বজায় রাখার উদ্দেশ্যে যোগ অত্যন্ত গুরুত্বপূর্ণ। শ্রী নাইডু বলেন, যোগ হল সারল্য, সততা এবং প্রকৃতির সমস্ত জীবকে প্রয়োজনীয় শ্রদ্ধা প্রদর্শনের এক প্রতীক।
সম্পদ, সাচ্ছন্দ্য এবং ক্ষমতা আমাদের মূল্যবোধকে নষ্ট করে এবং প্রাকৃতিক সম্পদকে যথেচ্ছভাবে ব্যবহার করে। এরফলে জলবায়ু পরিবর্তন এবং অসাম্য তৈরি হয়। আমাদের এগুলি প্রতিরোধ করা উচিত।
উপরাষ্ট্রপতি বলেন, প্রাকৃতিক সম্পদের যথেচ্ছ ব্যবহার বন্ধের জন্য যোগাভ্যাসের প্রয়োজন। কারণ, এর মাধ্যমে সাম্যতা নিশ্চিত হবে। যোগ ভারতীয় জীবনযাত্রার প্রতিফলন। এই জীবনযাত্রা প্রকৃতি এবং জীবজগতের সঙ্গে সখ্যতা বজায় রেখে চলে। তিনি বলেন, যে প্রকৃতিতে আমরা বাস করি তাকে ভালোবাসতে হবে, যার মাধ্যমে সুন্দর ভবিষ্যৎ সুনিশ্চিত হবে।
বিশ্বজুড়ে যোগের জনপ্রিয়তা বৃদ্ধিতে উপরাষ্ট্রপতি সন্তোষ প্রকাশ করেন। তিনি বলেন, প্রধানমন্ত্রী নরেন্দ্র মোদীর উদ্যেগে বিশ্বজুড়ে ২১ জুন আন্তর্জাতিক যোগদিবস উদযাপন দেশের জন্য অত্যন্ত গর্বের বিষয়।
উপরাষ্ট্রপতি এই অনুষ্ঠানে ৩০ হাজার যোগ সাধকের সঙ্গে কয়েকটি যোগাসন করেন। এরপর রায়থু নেষ্থাম ফাউন্ডেশনের চেয়ারম্যান শ্রী ভেঙ্কটেশ্বর এবং ডঃ কাদের ভালি ‘সিরিধান্যালু -ফুড দ্যাট হিলস’ বইটি উপরাষ্ট্রপতির হাতে তুলে দেন।
CG/CB /NS
(Visitor Counter : 152
প্রধানমন্ত্রীরদপ্তর
প্রাক্তন প্রধানমন্ত্রী রাজীব গান্ধীর জন্মবার্ষিকীতে প্রধানমন্ত্রীর শ্রদ্ধাজ্ঞাপন
নয়াদিল্লি, ২০ আগস্ট, ২০২২
প্রধানমন্ত্রী শ্রী নরেন্দ্র মোদী, প্রাক্তন প্রধানমন্ত্রী রাজীব গান্ধীর জন্মবার্ষিকীতে তাঁর স্মৃতিতে শ্রদ্ধা জানিয়েছেন।
এক টুইট বার্তায় প্রধানমন্ত্রী বলেনঃ
"আমাদের প্রাক্তন প্রধানমন্ত্রী রাজীব গান্ধীর জন্মবার্ষিকীতে শ্রদ্ধা জানাই।"
PG/PM/NS
(
আইনওবিচারমন্ত্রক
প্রেস বিবৃতি
নতুন দিল্লি, ১৪ মে, ২০২২
ভারতের সংবিধানের ২১৭-র অনুচ্ছেদে ১ নম্বর ধারায় প্রদত্ত ক্ষমতা প্রয়োগ করে রাষ্ট্রপতি নিম্নলিখিত আইনজীবিদের দিল্লি উচ্চ ন্যায়ালয়ের বিচারপতি হিসেবে নিযুক্ত করছেন। এঁরা হলেন –  শ্রীমতী তারা বিতস্তা গাঞ্জু,  শ্রীমতী মিনি পুষ্কর্ণ,  শ্রী বিকাশ মহাজন,  শ্রী তুষার রাও গেদেলা,  শ্রীমতী মনমীত প্রীতম সিং অরোরা,  শ্রী শচীন দত্ত,  শ্রী অমিত মহাজন,  শ্রী গৌরাঙ্গ কান্ত এবং  শ্রী সৌরভ ব্যানার্জী। তাঁরা যবে থেকে নিজেদের কার্যভার গ্রহণ করবেন, সেই দিন থেকে এই আদেশ কার্যকর হবে।
CG/SD/SKD/
(Visitor Counter : 88
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৫ কোটি ৩ লক্ষ ছাড়িয়েছে
দেশে গত ২৪ ঘণ্টায় ৩৬ লক্ষ ২৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২২,২৭০
দেশে সুস্পষ্টভাবে করোনায় আক্রান্তের সংখ্যা বর্তমানে ২,৫৩,৭৩৯
সাপ্তাহিক-ভিত্তিতে আক্রান্তের হার বর্তমানে ২.৫০ শতাংশ
নয়াদিল্লি, ১৯ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৩৬ লক্ষ ২৮ হাজার ৬৭৮। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৫ কোটি ৩ লক্ষ ৮৬ হাজার ৮৩৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০০,৪৯২
৯৯,৪৯,৮৩৩
৪০,২২,৯৬২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৭,৪২৮
১,৭৪,১১,৪৭৭
৫৭,৮৩,৬৯০
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৩৪,৩১,০২৭
২,০৬,৮১,৮২৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,০০,৩১,৯৮০
৪৩,৪২,৯৪,৬২৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,,১৯,৮৬,৩০৬
১৭,৮০,২৩,৩৩৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬১,৬১,৮৯৭
১১,০৯,০৬,৪৬৮
৮৮,৯৩,৪৮৯
|
|
|
|
প্রিকশন ডোজ
|
|
১,৮৭,০০,১৪১
|
|
|
|
মোট
|
|
১,৭৫,০৩,৮৬,৮৩৪
দেশে গত ২৪ ঘণ্টায় সুস্থ হয়েছেন ৬০ হাজার ২৯৮ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২০ লক্ষ ৩৭ হাজার ৫৩৬।
জাতীয় স্তরে সুস্থতার হার বর্তমানে ৯৮.২১ শতাংশ।
দেশে গত ২৪ ঘণ্টায় নতুন করে আক্রান্ত হয়েছেন ২২ হাজার ২৭০ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৫৩ হাজার ৭৩৯ জন হয়েছে, যা মোট আক্রান্তের ০.৫৯ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ৩৫ হাজার ৪৭১টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৫ কোটি ৮১ লক্ষ ২৭ হাজার ৪৮০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৫০ শতাংশ। একইভাবে, দৈনিক আক্রান্তের হার দাঁড়িয়েছে ১.৮০ শতাংশ।
CG/BD/DM/
(Visitor Counter : 95
আইনওবিচারমন্ত্রক
১৫টি রাজ্যে ২৭ ই-লোক আদালতের মাধ্যমে জুন থেকে অক্টোবর পর্যন্ত ২.৫১ লক্ষ মামলার নিষ্পত্তি
নয়াদিল্লি, ২৩ নভেম্বর, ২০২০
মহামারীর অস্থির পরিস্থিতিতে আইনি পরিষেবাদাতা কর্তৃপক্ষগুলি নতুন স্বাভাবিক পন্থা হিসেবে অভিনব পদ্ধতি গ্রহণ করে চিরাচরিত লোক আদালত ব্যবস্থাকে ভার্চ্যুয়াল প্ল্যাটফর্মে স্থানান্তরিত করেছে। চলতি বছরের জুন থেকে অক্টোবর পর্যন্ত ১৫টি রাজ্যে ২৭টি ই-লোক আদালত আয়োজন করা হয়। এই আদালতগুলিতে ৪ লক্ষ ৮৩ হাজারের বেশি মামলা শুনানির জন্য গ্রহণ করা হয় এবং ২ লক্ষ ৫১ হাজার মামলার নিষ্পত্তি করা হয়। এর ফলে, ১,৪০৯ কোটি টাকার বিবাদ নিষ্পত্তি হয়েছে। এছাড়াও, নভেম্বর মাসে উত্তরপ্রদেশ, উত্তরাখণ্ড ও তেলেঙ্গানায় একাধিক ই-লোক আদালত আয়োজিত হয়েছে। এই আদালতগুলিতে ১৬,৬৫১টি মামলা শুনানির জন্য গ্রহণ করা হয়। এর মধ্যে ১২,৬৮৬টি মামলার নিষ্পত্তি হয়েছে। একইভাবে, ১০৭ কোটি ৪০ লক্ষ টাকার বিবাদ মেটানো সম্ভব হয়েছে।
বিশ্বব্যাপী করোনা মহামারী আইনি পরিষেবা প্রতিষ্ঠানগুলির স্বাভাবিক কাজকর্মকেই সম্পূর্ণ পালটে দিয়েছে। তাই, কোভিড-১৯ মহামারীর সময় বিভিন্ন বাধা-বিপত্তি সত্ত্বেও সুবিচারের সুবিধা পৌঁছে দিতে আইনি পরিষেবাদাতা কর্তৃপক্ষগুলি সুকৌশলে প্রযুক্তিকে ন্যায়-বিচার প্রদানের চিরাচরিত মাধ্যম হিসেবে সর্বাধিক প্রয়োগ করার চেষ্টা চালাচ্ছে। এই প্রেক্ষিতে অনলাইন লোক আদালত, যা ই-লোক আদালত নামে অধিক পরিচিত, তা আয়োজন করা হচ্ছে। সাধারণ মানুষের বাড়ির দোরগোড়ায় সুবিচার পৌঁছে দিতেই আইনি পরিষেবাদাতা কর্তৃপক্ষগুলি প্রযুক্তিকে কাজে লাগানোর সিদ্ধান্ত নিয়েছে। প্রকৃতপক্ষে ই-লোক আদালত আয়োজন করা অত্যন্ত ব্যয়সাশ্রয়ী কারণ, এ ধরনের আদালত আয়োজনের ক্ষেত্রে প্রাতিষ্ঠানিক খরচ বহন করতে হয় না।
আইনি পরিষেবাদাতা কর্তৃপক্ষগুলির মাধ্যমে আয়োজিত রাজ্য ও জাতীয় স্তরের লোক আদালতগুলি বিবাদ নিষ্পত্তি ব্যবস্থার এক বিকল্প মাধ্যম হয়ে উঠেছে। এ ধরনের আদালতের মাধ্যমে যে কোনও ধরনের প্রাক্-মামলা ও দীর্ঘদিন পড়ে থাকা মামলার পারস্পরিক সহমতের ভিত্তিতে ও অতি স্বল্প খরচে নিষ্পত্তি করা সম্ভব। এ ধরনের আদালত বাদী-বিবাদী উভয় পক্ষকেই যেমন একত্রিত করতে পারে, অন্যদিকে প্রাতিষ্ঠানিক ব্যবস্থায় দীর্ঘমেয়াদি শুনানির সময় সাশ্রয় করে। সেইসঙ্গে, অর্থের সাশ্রয়ও হয়। পক্ষান্তরে বাদী-বিবাদী উভয় পক্ষ এবং আদালতের সময় ও খরচ উভয়েই হ্রাস করা সম্ভব। লোক আদালতগুলি দীর্ঘদিন আদালতে পড়ে থাকা মামলার সংখ্যা কমাতেও সাহায্য করে। এর ফলে, প্রাতিষ্ঠানিক আদালত ব্যবস্থায় মামলার বোঝা হ্রাস পায়।
আইনওবিচারমন্ত্রক
প্রেস বিজ্ঞপ্তি
নয়াদিল্লী, ০১ জুন, ২০২২
ভারতীয় সংবিধানের ২১৭ ধারার  উপধারা এবং ২২৪ ধারার  উপধারা অনুযায়ী প্রদত্ত ক্ষমতাবলে, ভারতের প্রধান বিচারপতির সঙ্গে আলাপ-আলোচনা করে রাষ্ট্রপতি বিচার বিভাগীয় আধিকারিক শ্রীমতি শম্পা দত্ত  এবং সিদ্ধার্থ রায়চৌধুরীকে কলকাতা হাইকোর্টের অতিরিক্ত বিচারপতি হিসেবে নিযুক্ত করেছেন। দায়িত্বভার গ্রহণের দিন থেকেই ওই পদে তাঁদের মেয়াদ কার্যকর হবে।
এছাড়াও, রাষ্ট্রপতি মাদ্রাজ হাইকোর্টের অতিরিক্ত কয়েকজন বিচারপতিকে এই হাইকোর্টেরই বিচারপতি হিসেবে নিযুক্ত করেছেন। অতিরিক্ত বিচারপতি হিসেবে মাদ্রাজ হাইকোর্টের একজন বিচারপতির কার্যকালের মেয়াদ আগামী তেশরা ডিসেম্বর থেকে আরও এক বছর বাড়ানো হয়েছে।
CG/BD/NS
(Visitor Counter : 97
প্রধানমন্ত্রীরদপ্তর
আষাঢ়ী একাদশী উপলক্ষ্যে প্রধানমন্ত্রীর শুভেচ্ছা
নতুনদিল্লি, ২০ই জুলাই, ২০২১
প্রধানমন্ত্রী শ্রী নরেন্দ্র মোদী আষাঢ়ী একাদশী উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ আষাঢ়ী একাদশীর পবিত্র লগ্নে সকলকে আমার শুভেচ্ছা জানাই। এই বিশেষ দিনে ভগবান বিট্টলের আশীর্বাদে আমাদের জীবন পরিপূর্ণ আনন্দময় হয়ে উঠুক ও আমরা সুস্বাস্থ্যর অধিকারী হই। বারকারি আন্দোলন আমাদের ঐতিহ্যের প্রতিফলন, যেখানে সাম্য ও সম্প্রীতির উপর গুরুত্ব দেওয়া হয়েছে।“
CG/CB
(Visitor Counter : 137
সারওরসায়নমন্ত্রক
তথ্য প্রশাসন গুণমান সূচকের সমীক্ষা প্রতিবেদনে সার দপ্তর ১৬টি আর্থিক মন্ত্রক/দপ্তরের মধ্যে দ্বিতীয় এবং ৬৫টি মন্ত্রক/দপ্তরের মধ্যে তৃতীয় স্থান অধিকার করেছে
নয়াদিল্লী, ২ অক্টোবর, ২০২০
ডেটা গভর্ন্যান্স কোয়ালিটি ইনডেক্স -এ ৫এর মধ্যে ৪.১১ নম্বর পেয়ে রাসায়নিক এবং সার মন্ত্রকের অধীন সার দপ্তর ১৬টি অর্থ সংক্রান্ত মন্ত্রক/দপ্তরের মধ্যে দ্বিতীয় এবং ৬৫টি মন্ত্রক/দপ্তরের মধ্যে তৃতীয় স্থান লাভ করেছে। নীতি আয়োগের ডেভেলপমেন্ট মনিটরিং অ্যান্ড ইভ্যালুয়েশন অফিস একটি সমীক্ষা করে। কেন্দ্রীয় কর্মসূচি এবং কেন্দ্রীয় পৃষ্ঠপোষকতায় পুষ্ট কর্মসূচি রূপায়ণে বিভিন্ন মন্ত্রক /দপ্তরের দক্ষতা পরিমাপের জন্যই এই সমীক্ষা করা হয় ।
মন্ত্রক এবং দপ্তরগুলি নিজেরাই যেসমস্ত তথ্য দেয় নীতি আয়োগের ডিএমইও সেগুলি পর্যালোচনা করে নম্বর দেয়। সেইমতো একটি সমীক্ষা হয় যার লক্ষ্য মন্ত্রক এবং দপ্তরগুলির তথ্য প্রস্তুতি খতিয়ে দেখা, তাদের মধ্যে প্রতিযোগিতার ব্যবস্থা রাখা এবং সহযোগিতামূলক উপায়ে একে অপরের ভালো বিষয়গুলি শেখা।
এই সমীক্ষায় ৬টি প্রধান বিষয়ে অনলাইন প্রশ্নপত্র দেওয়া হয়। নম্বর দেওয়া হয় বিষয়ের ওপর। এবং এক একটি বিষয়ের প্রতিটি প্রশ্নে নম্বর দেওয়ার ব্যবস্থা আছে। এবং প্রতিটি কর্মসূচিতে ০-৫ নম্বর দেওয়া হয়। সরাসরি অপ্রাসঙ্গিক তুলনা এড়াতে মন্ত্রক এবং দপ্তরগুলিকেও ৬টি শ্রেণীতে ভাগ করা হয়।
যেসমস্ত মন্ত্রক বা দপ্তর কেন্দ্রীয় কর্মসূচি বা কেন্দ্রীয় পৃষ্ঠপোষকতা পুষ্ট কর্মসূচি রূপায়ণ করছে তাদের প্রশ্নপত্র দেওয়া হয়। এইরকম ২৫০টি কেন্দ্রীয় কর্মসূচি বা কেন্দ্রীয় পৃষ্ঠপোষকতা পুষ্ট কর্মসূচি রূপায়ণ করছে এমন ৬৫টি দপ্তর/মন্ত্রকের থেকে তথ্য সংগ্রহ করা হয় এবং সেইমতো নম্বর দেওয়া হয়।
এই বিষয়ে রাসায়নিক এবং সার মন্ত্রী শ্রী ডি ভি সদানন্দ গৌড়া বলেন, নীতি আয়োগের ডিএমইও মন্ত্রক এবং দপ্তরগুলির যে রিপোর্ট কার্ড তৈরি করার চেষ্টা করছে তা খুবই প্রশংসাযোগ্য। এটা সরকারি নীতি, কর্মসূচি, প্রকল্প রূপায়ণের উন্নতিতে লক্ষ্যে পৌঁছাতে প্রভূত সাহায্যে করবে।
CG/AP/NS
(Visitor Counter : 146
দক্ষতাউন্নয়নওশিল্পোদ্যোগমন্ত্রক
দক্ষ শ্রমিকদের কাজের সুযোগ বাড়িয়ে তুলতে সরকারের উদ্যোগ
নয়াদিল্লী, ২৩ জুলাই, ২০২১
প্রধানমন্ত্রী কৌশল বিকাশ যোজনার আওতায় দক্ষ শ্রমিকদলকে স্বীকৃতি দেওয়ার উদ্যোগ হিসেবে রিকগনিশন অফ প্রায়োর লার্নিং-এ যারা প্রশিক্ষণ পেয়েছেন তাদের জন্য বিশেষ শিবিরের আয়োজন করা হয়। নির্দিষ্ট কাজ জানা প্রার্থীরা এই শিবিরে যোগদানের মাধ্যমে কাজের সন্ধান পান। প্রার্থীদের ১২ ঘণ্টার একটি প্রশিক্ষণ কর্মসূচিতে অংশ নিতে হয়। ১০ই জুলাইয়ের হিসেব অনুযায়ী দেশজুড়ে ২২ হাজার রিকগনিশন অফ প্রায়োর লার্নিং শিবিরে প্রায় ২৩ লক্ষ প্রার্থী প্রশিক্ষিত হয়েছেন।
প্রধানমন্ত্রী কৌশল বিকাশ যোজনায় ১০ জুলাই পর্যন্ত প্রাপ্ত তথ্য অনুযায়ী ১ কোটি ৩৭ লক্ষ প্রার্থী এই শিবিরে নাম নথিভুক্ত করেছেন। এদের মধ্যে ১ কোটি ২৯ লক্ষের প্রশিক্ষণ শেষ হয়েছে।
ন্যাশনাল স্কিল কোয়ালিফিকেশন ফ্রেমওয়ার্কের আওতায় বিভিন্ন শিল্পসংস্থা্র কাজের চাহিদা পূরণে যে প্রশিক্ষণ দেওয়া হচ্ছে তার পাঠক্রম তৈরিতে সেক্টর স্কিল কাউন্সিল সাহায্য করেছে। এই প্রকল্পে যেসব সংস্থা প্রশিক্ষণ দেয় তারা কর্মসংস্থান খোঁজার ক্ষেত্রেও সাহায্য করে। সংশ্লিষ্ট সংস্থাগুলিকে প্রশিক্ষণের জন্য বরাদ্দ অর্থের ৩০ শতাংশ দেওয়া হয়। প্রশিক্ষিত ছাত্রছাত্রীদের কাজের সন্ধান দিতে নানাভাবে সাহায্য করা হয়।
সেক্টর স্কিল কাউন্সিলের সাহায্যে প্রশিক্ষণ কেন্দ্র এবং যারা এই প্রশিক্ষণ দিতে সাহায্য করেছে, সেই প্রযোজক সংস্থা রোজগার মেলার আয়োজন করে।
মহিলা, ভিন্নভাবে সক্ষম এবং তৃতীয় লিঙ্গের প্রার্থীরা যাতে কাজ খুঁজতে সমস্যায় না পড়েন, তার জন্য প্রতি মাসে ১৫০০ টাকা দেওয়া হয়।
এ ছাড়াও প্রার্থীদের কাজ খোঁজার জন্য যাতায়াত বাবদ এককালীন ৪ হাজার ৫০০ টাকা দেওয়া হয়।
কিছু কিছু প্রতিষ্ঠান তাদের চাহিদা অনুযায়ী বিশেষ ধরণের পাঠক্রমের মাধ্যমে প্রশিক্ষণ দিয়ে থাকে।
শিবিরে প্রশিক্ষণ শেষে যেসব প্রার্থী মাসিক ১৫ হাজার টাকা বেতনের চাকরি পান, তাদের কাজ খুঁজে দিতে সাহায্য করায় প্রশিক্ষণ কেন্দ্রকে ৫ হাজার টাকা দেওয়া হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় দক্ষতা ও শিল্পোদ্যোগ মন্ত্রী শ্রী ধর্মেন্দ্র প্রধান।
CG/CB/NS
(Visitor Counter : 115
অর্থমন্ত্রক
২৪/৭ ভিত্তিতে জন সমর্থ পোর্টাল-এর সুবিধা
নয়াদিল্লি, ১৯ জুলাই, ২০২২
২০২২-এর ৬ জুন সরকার ‘জন সমর্থ’ পোর্টাল আনুষ্ঠানিকভাবে চালু করেছে। রাজ্যসভায় এক লিখিত জবাবে এই তথ্য জানিয়েছেন কেন্দ্রীয় অর্থ প্রতিমন্ত্রী ডঃ ভগবত কিষাণরাও কারাড।
‘জন সমর্থ’ পোর্টালের উল্লেখযোগ্য দিক হল –
১) সংশ্লিষ্ট সব পক্ষ অর্থাৎ, স্টেকহোল্ডার যেমন সুবিধাভোগী, আর্থিক প্রতিষ্ঠান, কেন্দ্র এবং রাজ্য সরকারি সংস্থা ও শীর্ষ সংস্থাগুলিকে একই প্ল্যাটফর্মে যুক্ত করছে।
২) একক প্ল্যাটফর্মের মাধ্যমেই আবেদনকারীরা ১৩টি সরকারি প্রকল্পের সুযোগ-সুবিধা নিতে পারবেন।
৩) যেসব আবেদনকারী ভর্তুকি পাওয়ার যোগ্য তাঁরা এই পোর্টালে দিশা-নির্দেশ পেতে পারবেন।
৪) সুবিধাভোগীর জন্য উপযুক্ত প্রকল্প সম্পর্কে স্বয়ংক্রিয়ভাবে জানানো হবে।
৫) ডিজিটাল প্রক্রিয়ায় যাচাই-এর মাধ্যমে ঋণের আবেদনের ডিজিটাল পদ্ধতিতে অনুমোদন।
৬) আবেদনকারীরা তাঁদের ঋণ সংক্রান্ত আবেদনের প্রকৃত অবস্থান জানতে পারবেন।
ঋণের আবেদন এবং ঋণ প্রদানের মধ্যে সময়ের ব্যবধান এই ‘জন সমর্থ’ পোর্টাল কমাতে পারবে এবং এতে সময় বাঁচবে বলে মন্ত্রী জানিয়েছেন।
এই পোর্টালের মাধ্যমে ১৩টি সরকারি প্রকল্পে যুবক-যুবতী, ছাত্র-ছাত্রী, উদ্যোগপতি এবং কৃষকরা ঋণ পাওয়ার সুযোগ পাবেন। মন্ত্রী আরও জানান, যেসব ক্ষেত্রে ঋণ পাওয়া যাবে সেগুলি হল – শিক্ষা ঋণ, কৃষিঋণ, ব্যবসার জন্য ঋণ এবং জীবনজীবিকার জন্য ঋণ ইত্যাদি।
আবেদনকারী / সুবিধাভোগী এই পোর্টালে নিবন্ধীকৃত হয়ে বিভিন্ন সরকারি প্রকল্পে ঋণ পাওয়ার যোগ্যতা অর্জন করবেন ও ডিজিটাল পদ্ধতিতে ঋণের আবেদন করতে পারবেন বলে শ্রী কারাড জানান।
PG/AB/DM/
(Visitor Counter : 92
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ – ১০১তম দিন
সন্ধ্যা ৮টা পর্যন্ত ৩১ লক্ষের বেশি টিকাকরণ, সারা দেশে ১৪.৫০ কোটির বেশি টিকার ডোজ দেওয়া হয়েছে
নয়াদিল্লি, ২৬ এপ্রিল, ২০২১
সারা দেশে ১৪ কোটি ৫০ লক্ষের বেশি টিকার ডোজ দেওয়া হয়েছে। আজ সন্ধ্যা ৮টা পর্যন্ত ৩১ লক্ষের বেশি টিকাকরণ হয়েছে। প্রাথমিক তথ্য অনুযায়ী, আজ সন্ধ্যা ৮টা পর্যন্ত ১৪ কোটি ৫০ লক্ষ ৮৫ হাজার ৯১১টি টিকার ডোজ দেওয়া হয়েছে। এর মধ্যে ৯৩ লক্ষ ২৩ হাজার ৪৩৯ জন স্বাস্থ্যকর্মী প্রথম ডোজ এবং ৬০ লক্ষ ৫৯ হাজার ৬৫ জন স্বাস্থ্যকর্মী দ্বিতীয় ডোজ পেয়েছেন। অন্যদিকে করোনার বিরুদ্ধে লড়াইয়ে অগ্রভাগে থাকা ১ কোটি ২১ লক্ষ ২৫৪ জন কর্মী প্রথম ডোজ এবং ৬৪ লক্ষ ১১ হাজার ২৪ জন কর্মী দ্বিতীয় ডোজ পেয়েছেন। এছাড়াও, ৪৫-৬০ বছর বয়সী ৪ কোটি ৯২ লক্ষ ৭৭ হাজার ৯৪৯ জন প্রথম ডোজ এবং ২৬ লক্ষ ৭৮ হাজার ১৫১ জন দ্বিতীয় ডোজ পেয়েছেন। একইভাবে, ৬০ বছরের বেশি বয়সী ৫ কোটি ৫ লক্ষ ৩৭ হাজার ৯২২ জন প্রথম ডোজ এবং ৮৬ লক্ষ ৯৮ হাজার ১০৭ জন দ্বিতীয় ডোজ পেয়েছেন।
দেশব্যাপী কোভিড-১৯ টিকাকরণের ১০১তম দিনে আজ সন্ধ্যা ৮টা পর্যন্ত ৩১ লক্ষ ৭৪ হাজার ৬৮৮টি টিকার ডোজ দেওয়া হয়েছে। এর মধ্যে ১৯ লক্ষ ৭৩ হাজার ৭৭৮ জন প্রথম ডোজ এবং ১২ লক্ষ ৯১০ জন দ্বিতীয় ডোজ পেয়েছেন। টিকাকরণের চূড়ান্ত রিপোর্ট আজ মধ্যরাতের পর চূড়ান্ত হবে।
SC/BD/DM/
(Visitor Counter : 121
ক্রেতা, খাদ্যএবংগণবন্টনমন্ত্রক
দেশের ২৫৬ টি জেলায় স্বর্ণালঙ্কারে হলমারকিং বাধ্যতামূলক করা হয়েছে
নতুন দিল্লি, ১৬ জুন, ২০২১
ভারতের মান নির্ণয়ক সংস্থা ব্যুরো অফ ইন্ডিয়ান স্ট্যান্ডার্ডস- এর মহানির্দেশক শ্রী প্রমোদ কুমার তিওয়ারি গতকাল ভার্চুয়াল মাধ্যমে এক সাংবাদিক বৈঠকে জানিয়েছেন যে, ১৬ জুন থেকে স্বর্ণালংকারের উপর হলমারকিং আবশ্যক করা হয়েছে।
সাংবাদিকদের কাছে তিনি জানান যে, আপাতত প্রথম পর্যায়ে দেশের ২৫৬ জেলায় এই ব্যবস্থা কার্যকর করা হচ্ছে। যেখানে অ্যাসেইং অ্যান্ড হলমারকিং কেন্দ্র রয়েছে।
যেসব অলংকার বিক্রেতার বার্ষিক আয় ৪০ লক্ষ টাকার মধ্যে তাঁদের ক্ষেত্রে হলমারকিং বাধ্যতামূলক করা হয়নি। সেক্ষেত্রে তাঁদের ছাড় দেওয়া হয়েছে। এছাড়াও আরো কয়েকটি ক্ষেত্রে হলমারকিং কে বাধ্যতামূলক করা হয়নি।
মহানির্দেশক জানান, সোনা খাঁটি কি না তা যাচাই করতে হলমারকিং করা জরুরি। এজন্য, ২০, ২৩ ও ২৪ ক্যারেটের সোনাকেও হলমারকিং করার জন্য অনুমতি দেয়া হয়েছে।
হলমারকিং ঠিকমত করা হচ্ছে কিনা তা তদারকির জন্য একটি কমিটি গঠন করা হয়েছে। অন্যদিকে, সারা দেশে আগে যেখানে ৪৯৪ টি অ্যাসেইং অ্যান্ড হলমারকিং সেন্টার ছিল, বর্তমানে তা বেড়ে হয়েছে ৯৪৩ টি।
CG/ SB
(Visitor Counter : 171
যুবওক্রীড়াবিষয়কমন্ত্রক
বিশ্ব মন্ত্রী পর্যায়ের ফোরামে ফিট ইন্ডিয়া অভিযানের প্রশংসায় কমনওয়েলথের মহাসচিব
নয়াদিল্লি, ২৪ জুলাই, ২০২০
কোভিড পরবর্তী সময়ে ক্রীড়া ক্ষেত্রে ভারতের রূপরেখা সম্পর্কে কমনওয়েথ দেশগুলির মন্ত্রী পর্যায়ের ভার্চ্যুয়াল বৈঠকে অংশ নিয়ে কেন্দ্রীয় ক্রীড়া মন্ত্রী শ্রী কিরেণ রিজিজু জানান, কোভিড পরবর্তী সময়ে সমন্বয়ের ভিত্তিতে ক্রীড়া নীতি তৈরি করার পরিকল্পনা রয়েছে। সমস্ত কমনওয়েথ দেশের অংশগ্রহণে আয়োজিত মন্ত্রী পর্যায়ের ফোরামে শ্রী রিজিজু আরও বলেন, কমনওয়েথ গোষ্ঠীভুক্ত সদস্য দেশ হিসাবে সকল দেশের প্রতি সহমর্মিতা দেখানোর, বিশেষ করে বর্তমান পরিস্থিতির প্রেক্ষিতে অত্যন্ত প্রয়োজন রয়েছে।
মহামারীর সময় নাগরিকদের সুস্থ সবল থাকার গুরুত্বের কথা উল্লেখ করে ক্রীড়া মন্ত্রী বলেন, এই ফোরামে উপস্থিত অন্যান্য দেশের মন্ত্রীদের জানাতে চাই যে, গত বছর শুরু হওয়া ফিট ইন্ডিয়া অভিযান মহামারী মোকাবিলায় অত্যন্ত কার্যকর ও ফলপ্রসূ হয়ে উঠেছে। কোভিডের সময় ফিটনেস ও রোগ প্রতিরোধক ক্ষমতা বাড়ানো অত্যন্ত জরুরি। নাগরিকদের ফিটনেস ও কল্যাণে ভারতে অনলাইনে একাধিক কর্মসূচির আয়োজন করা হয়েছে। এই কর্মসূচিগুলিতে বিশেষজ্ঞরা স্বাস্থ্য, পুষ্টি, দৈনিক শরীরচর্চা প্রভৃতি সম্পর্কে বিশেষজ্ঞরা সাধারণ মানুষকে অবহিত করেছেন। কমনওয়েলথ – এর মহাসচিব মিসেস প্যাট্রিসিয়া স্কটল্যান্ড মহামারীর বিরুদ্ধে লড়াইয়ে ভারতের ফিট ইন্ডিয়া অভিযানের মতো অভিনব উদ্যোগের প্রশংসা করেছেন।
শ্রী রিজিজু বলেন, ইতিমধ্যেই তিনি সমস্ত রাজ্যের ক্রীড়া মন্ত্রীদের সঙ্গে পুনরায় খেলাধূলা শুরু করার বিষয়ে কথা বলেছেন। জাতীয় ক্রীড়া সংগঠনগুলির সঙ্গেও কথা বলার সময় তিনি ক্রীড়া সংগঠনগুলিকে ধীরে ধীরে খেলাধূলা আয়োজন করার পরামর্শ দিয়েছেন। শ্রী রিজিজু আরও বলেন, সাধারণ মানুষের মনে আস্থা সঞ্চারে এ ধরনের উদ্যোগ বড় ভূমিকা নিতে পারে। আগামী সেপ্টেম্বর বা অক্টোবর মাস নাগাদ দেশে খেলাধূলার প্রক্রিয়া শুরু হবে বলে শ্রী রিজিজু আশা প্রকাশ করেন। কমনওয়েথ ক্রীড়া কমিটি ২০২২ সালের কমনওয়েথ গেমস্ – এ শুটিং ও তীরন্দাজীকে প্রতিযোগিতা বিভাগে পুনরায় অন্তর্ভুক্ত করার জন্য শ্রী রিজিজু কমনওয়েথ ক্রীড়া কমিটিকে ধন্যবাদ দেন। কমনওয়েথ দেশগুলির পক্ষ থেকে ক্রীড়া ক্ষেত্রে এ ধরনের উদ্যোগ দেশগুলির মধ্যে বন্ধন আরও সুদৃঢ় করবে বলেও শ্রী রিজিজু আশা প্রকাশ করেন।
(CG/BD/SB
শিল্পওবাণিজ্যমন্ত্রক
কৃত্রিম জৈব অঙ্গ নিয়ে বিশাখাপত্তনমে একটি কর্মশালা
নয়াদিল্লি, ১৫ মে, ২০১৯
ত্রিমাত্রিক মুদ্রণ শিল্পের ক্ষেত্রে ভারত ও অস্ট্রেলিয়ার মধ্যে সহযোগিতা এবং উন্নয়নকে শক্তিশালী করার উদ্দেশ্যে বিশাখাপত্তনমে কালাম কনভেনশন সেন্টারে অন্ধ্রপ্রদেশ মেডটেক জোনে  একটি একদিনের কর্মশালার আয়োজন করা হয়। এই কর্মশালায় ত্রিমাত্রিক মুদ্রণে উদ্ভাবনী প্রযুক্তির ব্যবহার নিয়ে আলোচনা করা হয়, যেখানে চিকিৎসা-বিজ্ঞানের প্রতিটি ক্ষেত্র ছাড়াও রোগ নির্ণয়ের পন্থাপদ্ধতি এবং তার পরের চিকিৎসা নিয়ে মতবিনিময় হয়েছে। এর মাধ্যমে রোগী এবং চিকিৎসকরা নির্দিষ্ট মডেলের সাহায্যে রোগ নির্ণয় থেকে অস্ত্রোপচার – সবকিছুরই পরিকল্পনা করতে পারবেন।
বিভিন্ন ক্ষেত্রে নানা প্রযুক্তির প্রয়োগের জন্য পৃথিবীতে ত্রিমাত্রিক মুদ্রণের ক্ষেত্রে বৃহত্তম সুযোগ-সুবিধা ভারতের এমটিজেড-এ পাওয়া যায়। সংস্থার ম্যানেজিং ডিরেক্টর এবং মুখ্য কার্যনির্বাহী আধিকারিক ডঃ জিতেন্দ্র কুমার শর্মা কর্মশালায় অংশগ্রহণকারীদের স্বাগত জানিয়ে পুনর্বাসন এবং চিকিৎসার জন্য জৈব সমন্বয়ের সহায়ক ‘ভারত’ কর্মসূচির বিষয়ে জানান। এই উদ্যোগে ত্রিমাত্রিক জৈব মুদ্রণের সাহায্যে কম করে ১০টি অঙ্গের ক্ষমতা বৃদ্ধি করার উদ্যোগ নেওয়া হয়েছে।
স্বাস্থ্য এবং শক্তি ব্যবহারের ক্ষেত্রে নতুন জিনিসের নকশা এবং গবেষণার কাজ করছেন ট্রাইসেপ-এর ডিরেক্টর ডঃ গর্ডন ওয়াল্স। তিনি সঠিক জিনিস দিয়ে ছাঁচ তৈরি করে ত্রিমাত্রিক জৈব মুদ্রণের বাণিজ্যকরণ সহ নানা বিষয়ে আলোকপাত করেন।
সিডনির কোলার ইমপ্ল্যান্ট অ্যান্ড ল্যাটারাল স্কাল বেস-এর সার্জেন, কর্ণ-বিজ্ঞানী ডঃ পায়েল মুখোপাধ্যায় গবেষণার ওপর গুরুত্ব দিয়ে বলেন, এই ধরণের পরীক্ষা-নিরীক্ষা বড় বড় প্রাণীদের ক্ষেত্রে প্রয়োগ করা প্রয়োজন। ডঃ মুখোপাধ্যায় নিউ সাউথ ওয়েল্স রাজ্যের আরএসিএস কমিটির উপ-প্রধান। তিনি ত্রিমাত্রিক মুদ্রিত জৈব অঙ্গের অস্ত্রোপচারে যৌথ অংশীদারিত্বের ওপর গুরুত্ব আরোপ করেন।
ম্যাড্রাস ইএনটি রিসার্চ ফাউন্ডেশনের ইএনটি বিশেষজ্ঞ শল্যচিকিৎসক ডঃ রঘুনন্দন ত্রিমাত্রিক মুদ্রিত অংশের অস্ত্রোপচারের ক্ষেত্রে সরকারি সাহায্যের ওপর গুরুত্ব দেন। কারণ, এই প্রক্রিয়া অত্যন্ত ব্যয়বহুল।
এই কর্মশালায় ট্রাইসেপ-এর অ্যাসোসিয়েট ডিরেক্টর ডঃ সঞ্জয় গম্ভীর, নেক্সট বিগ ইনোভেশন ল্যাব-এর প্রতিষ্ঠাতা শ্রী অলোক মডিকেপুরা অনিল, থিঙ্ক থ্রি-ডি-র মুখ্য কার্যনির্বাহী আধিকারিক শ্রী রাজাশেখর উপ্পুতুরি প্রমুখ উপস্থিত ছিলেন।
CG/CB/DM
(Visitor Counter : 93
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলিতে কোভিড-১৯ টিকার উপস্থিতির বিষয়ে সর্বশেষ তথ্য
নয়াদিল্লি, ০৩ সেপ্টেম্বর, ২০২১
কেন্দ্রীয় সরকার দেশব্যাপী কোভিড-১৯ টিকাকরণের পরিধি বিস্তারে এবং এক্ষেত্রে গতি আনতে বদ্ধপরিকর। চলতি বছরের ২১ জুন থেকে কোভিড-১৯ সার্বিক টিকাকরণের নতুন পর্যায় শুরু হয়েছে। যাতে আরও বেশি সংখ্যক যোগ্য ব্যক্তি টিকা দেওয়া যায় তার জন্য রাজ্য/কেন্দ্রশাসিত অঞ্চলগুলিতে টিকা সরবরাহ অব্যাহত রেখেছে। কেন্দ্রীয় সরকার রাজ্য/কেন্দ্রশাসিত অঞ্চলগুলিতে সুনির্দিষ্ট সরবরাহ-শৃঙ্খলের মাধ্যমে বিনামূল্যে টিকা পাঠাচ্ছে।
এ পর্যন্ত কেন্দ্রীয় সরকার ৬৫ কোটি ৯৯ হাজার ৮০টি টিকার ডোজ রাজ্য/কেন্দ্রশাসিত অঞ্চলগুলিকে সরবরাহ করেছে। খুব শীঘ্রই আরও ১ কোটি ২০ লক্ষ ৯৫ হাজার ৭০০টি ডোজ সরবরাহ করবে। সর্বশেষ পাওয়া তথ্য অনুযায়ী, রাজ্য/কেন্দ্রশাসিত অঞ্চলগুলির কাছে এখনও পর্যন্ত ৪ কোটি ৩৬ লক্ষ ৮১ হাজার ৭৬০টি ডোজ মজুত রয়েছে।
CG/SS/SB
(Visitor Counter : 123
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং যুদ্ধ বা অভিযান সংক্রান্ত ইতিহাসের বিবরণ, সংকলন এবং সংরক্ষণাগার তৈরির নীতির অনুমোদন দিয়েছেন
নতুন দিল্লি, ১২ জুন, ২০২১
প্রতিরক্ষামন্ত্রী রাজনাথ সিং যুদ্ধ বা অভিযান সংক্রান্ত ইতিহাসের বিবরণ, সংকলন এবং সংরক্ষণাগার তৈরির নীতির অনুমোদন দিয়েছেন। এ বিষয়ে মন্ত্রকের অধীন বিভিন্ন দপ্তর সহ আসাম রাইফেলস, ভারতীয় উপকূলরক্ষী বাহিনী প্রভৃতির মাধ্যমে যুদ্ধ ও অভিযান সংক্রান্ত সমস্ত রেকর্ড, ডায়েরি, চিঠিপত্র প্রভৃতি প্রতিরক্ষা মন্ত্রকের ইতিহাস বিভাগে স্থানান্তর করতে বলা হয়েছে। সংশোধিত পাবলিক রেকর্ড আইন ১৯৯৩ এবং পাবলিক রেকর্ড বিধি ১৯৯৭ অনুযায়ী যুদ্ধ বা অভিযান সংক্রান্ত রেকর্ড গুলি ২৫ বছরের মধ্যে ঘোষিত করা উচিত। যুদ্ধ অথবা অভিযানের ইতিহাস সংকলিত করতে গেলে ২৫ বছরের পুরনো রেকর্ড গুলো বিশেষজ্ঞদের দ্বারা মূল্যায়ন করা উচিত। এর পাশাপাশি সেগুলি ভারতের জাতীয় সংরক্ষনগার গুলিতে স্থানান্তরিত হওয়া দরকার।
প্রতিরক্ষা মন্ত্রকের নতুন নীতি অনুযায়ী, তাদের ইতিহাস বিভাগ বিভিন্ন যুদ্ধ বা অভিযান সংকলন করার সময় সংশ্লিষ্ট বিভাগের সঙ্গে সমন্বয় রেখে চলবে। প্রয়োজনে সমন্বয় কমিটি গঠন করার কথাও বলা হয়েছে। যুদ্ধ বা অভিযানের ইতিহাস সম্পর্কিত সংকলন এবং তার প্রকাশের ক্ষেত্রে ও সুস্পষ্ট সময়সীমা ধার্য করে দেওয়া হয়েছে। কোন যুদ্ধ বা অভিযান শেষ হওয়ার দু'বছরের মধ্যে সমন্বয় কমিটি গঠন করতে হবে। এরপর তথ্য সংগ্রহ করে সে সংক্রান্ত রেকর্ড সংরক্ষন করতে হবে। এরপর তিন বছরের মধ্যে তা সংকলন করে প্রকাশ করতে হবে।
যুদ্ধের ইতিহাস রচনার প্রয়োজনীয়তার কথা উল্লেখ করে
কে সুব্রামানিয়ামের নেতৃত্বাধীন কারগিল রিভিউ কমিটি এবং এন এন ভোরার কমিটি যুদ্ধের বিশ্লেষণ এবং ত্রুটি রোধ করার জন্য সুপারিশ করেছিলেন। বিশেষত, কারগিল যুদ্ধের পর জাতীয় সুরক্ষার বিষয়ে সরকারের সুপারিশ গুলিতে প্রামানিক ইতিহাসের প্রয়োজনীয়তার কথাও উল্লেখ করা হয়েছে।
যুদ্ধের ইতিহাস সময় মত প্রকাশের ফলে সাধারণ মানুষও এ সম্পর্কে সঠিক তথ্য পাবেন। গবেষণার ক্ষেত্রেও সহায়তা করবে। এর পাশাপাশি ভিত্তিহীন গুজব ছড়ানো বন্ধ হবে।
CG/SB
(Visitor Counter : 145
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় ব্রোঞ্জ পদক জয়ী শ্রীকান্ত কিদাম্বী’কে প্রধানমন্ত্রীর অভিনন্দন
এটি তাঁর কমনওয়েলথ প্রতিযোগিতায় চতুর্থ পদক জয়, এর মাধ্যমে তাঁর দক্ষতা ও ধারাবাহিকতা প্রতিফলিত: প্রধানমন্ত্রী
নয়াদিল্লি, ০৮ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় ব্রোঞ্জ পদক জয়ী শ্রীকান্ত কিদাম্বী’কে অভিনন্দন জানিয়েছেন। কমনওয়েলথ ক্রীড়া প্রতিযোগিতায় চতুর্থবার পদক জয়ের জন্য প্রধানমন্ত্রী সন্তোষ প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ভারতীয় ব্যাডমিন্টনের এক কিংবদন্তী @srikidambi কমনওয়েলথ ক্রীড়া প্রতিযোগিতা ব্যক্তিগত বিভাগে ব্রোঞ্জ পদক জয় করেছেন। এটি তাঁর কমনওয়েলথ প্রতিযোগিতায় চতুর্থবার পদক জয়, এর মাধ্যমে তাঁর দক্ষতা ও ধারাবাহিকতা প্রতিফলিত হয়েছে। তাঁকে অভিনন্দন জানাই। তিনি উদীয়মান খেলোয়াড়দের অনুপ্রাণিত করুন এবং ভারতকে আরও গর্বিত করে তুলুন। #Cheer4India"।
PG/CB/SB
(
বিজ্ঞানওপ্রযুক্তিমন্ত্রক
হিমালয়ের নতুন আবিষ্কৃত সক্রিয় টেকটনিক অঞ্চল ভূমিকম্পন পূর্বাভাস ও গবেষণায় পরিবর্তন নিয়ে আসতে পারে
নতুন দিল্লি, ২৬ অক্টোবর, ২০২০
লাদাখ অঞ্চলে হিমালয়ের সিউন জোন বা সিন্ধু সিউন জোন , যেখানে ভারতীয় ও এশিয়ান প্লেটস যুক্ত হয়েছে,সেটি টেকটনিক অঞ্চল নামে পরিচিত। এই অঞ্চলে একটি সক্রিয় পরিবর্তন নতুন করে আবিষ্কৃত হয়েছে।এর ফলে ভূমিকম্প গবেষণা , পূর্বাভাস, পর্বত শৃঙ্খলায় ভূমিকম্পের উৎস অনুসন্ধান বোঝার পাশাপাশি এর বিবর্তনের ক্ষেত্রে এক বড় প্রভাব ফেলতে পারে।
ভারত সরকারের বিজ্ঞান ও প্রযুক্তি বিভাগের অধীনে দেরাদুনের ওয়াদিয়া ইনস্টিটিউট অফ হিমালয়ান জিওলজি  থেকে একদল বিজ্ঞানী ভূ-তাত্ত্বিক বৈশিষ্ট্য পর্যবেক্ষণ এবং বিস্তারিত ম্যাপিংয়ের মাধ্যমে টেকটনিক অঞ্চলের এই সক্রিয়তা আবিষ্কার করেছে। এই আবিষ্কার হিমালয় অঞ্চলে ভূমিকম্প গবেষণা , পূর্বাভাস, পর্বত শৃঙ্খলায় ভূমিকম্পের উৎস অনুসন্ধানে বিশেষ সাহায্য করবে। গবেষণাটি সম্প্রতি ‘টেকনোফিজিক্স’ জার্নালে প্রকাশিত হয়েছে।
CG/SS
(Visitor Counter : 174